সিদ্ধিরগঞ্জ থানাধীন চিত্তরঞ্জন কটন মিলস্ হরিসভা মন্দিরে গিয়ে দেখা যায়, সেখানে চলছে মূর্তি তৈরির কাজ। মন্দিরের পুরোহিত বলেন, ‘মঙ্গলবার মহালয়া মায়ের আগমনী বার্তা। দুর্গা মা দুষ্টের দমন ও মানুষের শান্তির জন্য আসবেন। মঙ্গলবার মহালয়া উপলক্ষ্যে সকালে পূজা মণ্ডপে পূজার ঘট বসবে। সারাদিন চণ্ডি-পাঠ হবে ও রাতে পূজা হবে।’ দেবী মায়ের আগমনী বার্তা উপলক্ষে সকাল থেকে শুরু হবে প্রার্থনা। বাজবে ঢাকঢোল আর শঙ্খ ধ্বনি, সাথে উলুধ্বনিও। রাতে শুরু হবে নাম সংকির্তন।